laion/Wikipedia-Exotic huggingface dataset:
রাসনৃত্য

রাসলীলায় যে নৃত্য পরিবেশন করা হয় সেটাই রাসনৃত্য নামে পরিচিতি। রাসপূর্ণিমা উৎসব বাংলাদেশের মনিপুরী আদিবাসীদের সবচেয়ে বড় ধর্মীয় ও সাংস্কৃতিক ঐতিহ্যবাহী উৎসব। প্রতি বছর কার্তিক পূর্ণিমা তিথিতে এই উৎসব পালন করা হয়। রাস উৎসব উপলক্ষে আয়োজন করা হয় রাসনৃত্যের। রাসনৃত্য মনিপুরী সাংস্কৃতিক ঐতিহ্যের ধ্রুপদী ধারার এক অপূর্ব শৈল্পিক সৃষ্টি। অদৃশ্য রসের দৃশ্যমান রূপই হলো রাস। রাসনৃত্য পাঁচ ভাগে বিভক্ত ; যথাঃ "মহারাস", "বসন্ত রাস", "কুঞ্জরাস", "দিব্যরাস" ও "নিত্যরাস"। এর মধ্যে "মহারাস" জাঁকজমকপূর্ণ। ভগবত পুরাণের পঞ্চম অধ্যায়ে বর্ণিত কৃষ্ণ অভিসারে রাধা, গোষ্ঠী অভিসার, গোপীগণের রাগ আলাপ, কৃষ্ণর্তন, রাধানর্তন, গোপীদিগের নর্তন, শ্রীকৃষ্ণের অন্তর্ধান, প্রত্যাবর্তন, পুষ্পাঞ্জলি, গৃহগমন প্রভৃতি পর্যায়ে মহারাস অনুষ্ঠিত হয়। রাসনৃত্যে সাধারণত রাধা ও কৃষ্ণের ভূমিকা দেয়া হয় শিশুদের, যাদের বয়স পাঁচের কম। মনিপুরীদের বিশ্বাস, এই বয়সের পর শিশুদের দৈবশক্তি লোপ পেয়ে যায়। তবে প্রকৃত নাটনৃত্য ও গীত পরিবেশন করে তরুণীরা, যারা রাধার সহচরী হিসাবে মঞ্চে আসে। রাসনৃত্যের কেন্দ্রবিন্দু ভঙ্গি পরেং অর্থাৎ নৃত্যমালিকা। রাসলীলা শুরু হয় নট সঙ্কীর্তন দিয়ে। গোবিন্দজীর মন্দিরের বিশাল মণ্ডপে আরাধ্য দেবতার মূর্তির সামনে শিল্পীরা মৃদঙ্গ ও করতাল সহযোগে সঙ্কীর্তন করে। বিশেষ পোশাকে সাজেন শিল্পীরা। শ্রীকৃষ্ণচৈতন্য বন্দনা দিয়ে শুরু হয়ে দীর্ঘ প্রায় পাঁচ ঘণ্টা ব্যাপী রাসসঙ্গীত অনুষ্ঠিত হয়। রাসনৃত্যের মাধ্যমে ভক্ত-শিল্পীরা শ্রীকৃষ্ণের সাথে আবেগসূত্রে মিলিত হয়। বাংলা, মৈথিলী, ব্রজবুলি ও মৈতৈ কবিদের পদাবলি থেকে রাসনৃত্যের গীত গাওয়া হয়। মনিপুরী নৃত্যকে বাইরের জগতের সাথে পরিচয় করে দেন কবি রবীন্দ্রনাথ ঠাকুর। তিনি ১৯২৬ খ্রিষ্টাব্দে সিলেটে বেড়াতে এসে এ নাচের কোমল আঙ্গিক দেখে মুগ্ধ হয়েছিলেন। পরবর্তীতে এর বীজ তিনি তার নৃত্যনাট্যে বপন করেন। মনিপুরী আদিবাসীরা নট সঙ্কীর্তন ও রাস আজও প্রতি বছর যথানিয়মে উৎসব ও ভক্তিসহকারে উদ্‌যাপন করে। "আগামী ২ নভেম্বর কমলগঞ্জে মনিপুরীদের মহারাসলীলা"। ২০০৯-১০-৩১ তারিখে মূল থেকে আর্কাইভ করা। সংগ্রহের তারিখ ২০০৯-১১-২২।
পাইলট তিমি

পাইলট তিমি আদৌ তিমি নয় ; বরং এরা সামুদ্রিক ডলফিন পরিবারের সদস্য। স্পেনীয় ভাষায় এদের বলা হয় "ক্যালডেরন", যার অর্থ "বড় কড়াই"। পাইলট তিমিকে সিটাসিয়ান বর্গের জলজ স্তন্যপায়ী প্রাণী হিসাবে শ্রেণিবিন্যাস করা হয়। এরা এবং ডলফিন পরিবারের অন্যান্য সদস্য কালো মাছ বা ব্ল্যাক ফিশ নামেও পরিচিত। দুই প্রজাতির পাইলট তিমি রয়েছে। এক প্রজাতি দীর্ঘ পাখনাবিশিষ্ট ও দ্বিতীয়টি হ্রস্ব পাখনাবিশিষ্ট। এ দুই প্রজাতির পাইলট তিমির মধ্যে সূক্ষ্ম পার্থক্য রয়েছে। সমুদ্রে বিচরণকালে এদের আলাদা করা কঠিন। ডাঙ্গায় এদের ফ্লিপারের দৈর্ঘ্য, দাঁতের সংখ্যা ও মাথার গঠনের ওপর ভিত্তি করে পার্থক্য করা হয়। পরিণত পুরুষ পাইলট তিমির দৈর্ঘ্য ২০ ফুট এবং ওজন তিন টন পর্যন্ত হয়ে থাকে। স্ত্রী পাইলট তিমির দৈর্ঘ্য ১৬ ফুট এবং ওজন এক দশমিক পাঁচ টন হয়। এদের শাবকের ওজন প্রায় ১০০ কেজি পর্যন্ত হয়। বসবাস ও বিচরণের জন্য গভীর পানিই এদের বেশি পছন্দ। পাইলট তিমির উভয় প্রজাতিই দল বেঁধে বসবাস করে। প্রতিটি দলে ১০ থেকে ৩০টি তিমি থাকে। কোনো কোনো দলে ১০০’র বেশি তিমি থাকে। এদের প্রধান খাদ্য স্কুইড। স্কুইড না-পাওয়া গেলে এরা হেরিং মাছ, অক্টুপাস ইত্যাদি খেয়ে থাকে। পুরুষ পাইলট তিমি ৪৫ বছর এবং স্ত্রী পাইলট তিমি প্রায় ৬০ বছর পর্যন্ত বেঁচে থাকে।দীর্ঘ পাখনাবিশিষ্ট পাইলট তিমি বসবাসের জন্য শীতল পানি পছন্দ করে। এ তিমি গোষ্ঠী দু’টি দলে বিভক্ত। এদের বড় দলটি দক্ষিণ মহাসাগরে দৃষ্ট হয়। এ দলে আনুমানিক ২ লক্ষ তিমি রয়েছে। এদের দ্বিতীয় দলটি বেশ ছোট। এদের বাসস্খান হচ্ছে উত্তর আটলান্টিক মহাসাগর। ভূমধ্যসাগরের পশ্চিম অংশেও এদের আবাস ও বিচরণ দেখা যায়। হ্রস্ব পাখনাবিশিষ্ট পাইলট তিমি গোষ্ঠীর বসবাস ভারত মহাসাগর, আটলান্টিক মহাসাগর ও প্রশান্ত মহাসাগরে। পূর্ব প্রশান্ত মহাসাগরে এদের সংখ্যা প্রায় দেড় লক্ষ। পশ্চিম প্রশান্ত মহাসাগরে, জাপানের উপকূলে প্রায় ৩০ হাজার হ্রস্ব পাখনাবিশিষ্ট পাইলট তিমি রয়েছে বলে অনুমান করা হয়। পাইলট তিমির অস্তিত্ব সম্পর্কে ধারণা করা হয় যে, যদিও এরা আন্তর্জাতিক প্রকৃতি সংরক্ষণ পরিষদের লাল তালিকায় অন্তর্ভক্ত, তথাপি এদের দীর্ঘ সময় পর্যন্ত টিকে থাকার ভালো সম্ভাবনা রয়েছে। "পাইলট তিমি"। ৫ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০০৯।  "আমেরিকান সেটাসিয়ান সোসাইটি ফ্যাক্ট শিট"। ৫ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০০৯।
ইয়াহিয়া ইবনে খালিদ

ইয়াহিয়া ইবনে খালিদ ( আরবি: يحيى بن خالد, প্রতিবর্ণীকৃত: Yahyā ibn Khālid ; মৃমৃত্যু-৮০৬ সাল) ছিলেন খালিদ ইবনে বার্মাকের পুত্র। তিনি শক্তিশালী ইরান-আসিরিয়ান বার্মাকিডস পরিবারের সদস্য ছিলেন। ৭৬৫ সালের দিকে, তিনি খলিফা আল-মনসুর কর্তৃক অধরবাজায়নে নিযুক্ত হন। ইয়াহিয়ার পুত্র ফাদল ইবনে ইয়াহইয়া রায়েতে জন্মগ্রহণ করেছিল ,এবং একসময়ে খলিফা আল-মাহদীর পুত্র হারুনের জন্ম হয়েছিল ৭৭৮ সালে। আল-মাহদি ইয়াহিয়াকে হারুনের শিক্ষার দায়িত্ব দিয়েছিলেন। আল-হাদী যখন খলিফা ছিলেন তখন ইয়াহিয়া খলিফা হারুনের পরিবর্তে তাঁর নিজের পুত্রের উত্তরাধিকারী হিসাবে ঘোষণা করা থেকে বেশ কয়েকবার ব্যর্থ হন। অবশেষে তিনি তা করেন এবং ইয়াহিয়াকে কারাগারে বন্দী করলেন। কিন্তু তার কিছুকাল পরে মারা গেলেন। হারুন যখন হারুন আল-রশিদ হিসাবে খলিফা হয়েছিলেন, তিনি ইয়াহিয়াকে উজির হিসেবে নিয়োগ করেছিলেন । তার প্রভাবে খলিফা বাগদাদে ভারত থেকে বহু বিদ্বান এবং মাস্টার, বিশেষত বৌদ্ধদের আমন্ত্রণ জানিয়েছিলেন। এই সময়ে মুসলিম এবং অমুসলিম উভয় গ্রন্থের একটি তালিকা তৈরি করেছিলেন , কিতাব আল-ফিহ্রিস্ট , বৌদ্ধ রচনার একটি তালিকা অন্তর্ভুক্ত করেছিলেন। এর মধ্যে বুদ্ধের পূর্ববর্তী জীবন নিয়ে রচিত কিতাব আল-বুদ হল একটি আরবি সংস্করণ । [১] তাঁর তিন পুত্র ছিল, যার মধ্যে জাফর তাঁর উজির হয়েছিলেন, মুসা দামাস্কাস শাসন করেছিলেন এবং ফাদল ছিলেন তৎকালীন মিশরের খুরাসানের গভর্নর হয়েছিলেন। ৮০৩ সালে তার পরিবারের মর্যাদাহানির শিকার হয় এবং তাকে কারাগারে বন্দী করা হয় ।যেখানে তিনি ৮০৬ সালে মারা যান (গল্প অনুসারে, কারণ তার ছেলে জাফর হারুন আল-রশিদের বোনের সাথে সম্পর্ক ছিল । সম্ভবত পরিবারটিও অনেক শক্তিশালী ছিল )। বারমাকিডস খালিদের কথা উল্লেখ করে উইলিয়াম মুর লিখেছেন খিলাফতের 62 অধ্যায় ।
নারীবাদী আন্দোলন

নারীবাদী আন্দোলন বা নারী আন্দোলন বলতে সন্তানধারণ সংক্রান্ত অধিকার, গৃহ নির্যাতন, মাতৃত্বকালীন ছুটি, নারীদের সমান বেতন, নারীদের ভোটাধিকার, যৌন হয়রানি ও যৌন সহিংসতার মতো বিষয়গুলি সংস্কারের উদ্দেশ্য কতগুলি ধারাবাহিক রাজনৈতিক প্রচারাভিযানকে বোঝায়। জাতি ও সম্প্রদায়ভেদে এই আন্দোলনের অগ্রাধিকারপ্রাপ্ত বিষয়গুলি ভিন্ন ভিন্ন হতে পারে। যেমন কোনও দেশে নারীর যৌনাঙ্গহানির মতো ব্যাপারটির বিরোধিতা করা হতে পারে, আবার অন্য কোনও দেশে "কাচের ছাদ"-এর মতো ব্যাপারগুলি বিরোধিতার প্রধান উৎস হতে পারে। পশ্চিমা বিশ্বের অংশবিশেষে নারীবাদী আন্দোলন তিনটি তরঙ্গের মধ্য দিয়ে অতিক্রম করেছে। প্রথম তরঙ্গের নারীবাদ মধ্যবিত্ত ও উচ্চবিত্ত শ্বেতাঙ্গ নারীদের সামাজিক অবস্থানকেন্দ্রিক ছিল এবং এসময় তাদের ভোটাধিকার ও পুরুষদের সাথে রাজনৈতিক সমতা অর্জনের ব্যাপারগুলির উপর বেশি গুরুত্ব দেওয়া হয়। দ্বিতীয় তরঙ্গের নারীবাদ নারীদের সামাজিক ও সাংস্কৃতিক বৈষম্যগুলির বিরুদ্ধে অধিকতর প্রতিরোধ গড়ে তোলার প্রচেষ্টা করে। প্রথম তরঙ্গের নারীবাদে মূলত মধ্যবিত্ত শ্বেতাঙ্গ নারীরা অংশগ্রহণ করলেও দ্বিতীয় তরঙ্গে অশ্বেতাঙ্গ নারী এবং উন্নয়নশীল দেশসমূহের নারীরা সংহতির লক্ষ্যে একত্রিত হন। একবিংশ শতকেরর প্রারম্ভে এসে তৃতীয় তরঙ্গের নারীবাদ শুরু হয় এবং এগুলিতে নারীদের বিরুদ্ধে আর্থিক, সামাজিক ও সাংস্কৃতিক বৈষম্যের মতো ব্যাপারগুলি গণ্য করার পাশাপাশি রাজনীতি ও গণমাধ্যমগুলিতে নারীর প্রভাব অধিকতর বৃদ্ধি করার মতো ব্যাপারগুলিতে নতুন করে প্রচারাভিযান চালানো হয়। নারীদের সন্তানধারণ সংক্রান্ত অধিকারসমূহ, বিশেষ করে গর্ভপাতের অধিকার ধরে রাখার ব্যাপারে নারীবাদীদের প্রচেষ্টা অব্যাহত থাকে। চতুর্থ তরঙ্গের নারীবাদ ক্ষমতার আন্তঃসংযুক্ত ব্যবস্থাগুলি কীভাবে সামাজিক স্তরীভবন ঘটিয়ে ঐতিহ্যগতভাবে প্রান্তিকায়িত দলসমূহের সৃষ্টি করে, সে ব্যাপারটির উপরে জোর দেয়। Rampton, Martha (অক্টোবর ২৫, ২০১৫)। "Four Waves of Feminism"। www.pacificu.edu। ২০১৫-১১-১৯ তারিখে মূল থেকে আর্কাইভ করা।
আল-ফজল ইবনে ইয়াহিয়া

আল-ফজল ইবনে ইয়াহিয়া আল-বারমাকি ( আরবি: الفضل البرمكي) হারুন আল-রশিদ (৭৮৬–৮০৯) এর অধীনে আব্বাসীয় খিলাফতে উচ্চপদ অর্জনকারী বিশিষ্ট বার্মাকিড পরিবারের সদস্য ছিলেন। ফজল ছিলেন ইয়াহিয়া আল-বার্মাকির জ্যেষ্ঠ পুত্র। পরিবারের ভাগ্যের প্রতিষ্ঠাতা। হারুন আল-রশিদ খিলাফতের সময় তিনি তাঁর উত্তরাধিকারী, ভবিষ্যতে খলিফা আল-আমিন (৮০৯-৮১৩) এর গৃহশিক্ষক হিসেবে নিযুক্ত ছিলেন। তিনি শাসক পদে তাবারিস্তান এবং রেভি(৭৯২-৭৯৭) এবং ন খুরসান (৭৯৪/৫-৭৯৫/৬) তে )দায়িত্ব পালন করেন। এই পদগুলিতে থাকাকালীন তিনি "পূর্ব প্রদেশের বাসিন্দাদের প্রতি যে উদারতা দেখিয়েছিলেন" তার দ্বারা তিনি নিজেকে আলাদা করেছিলেন "(ডি সৌর্দেল) । তিনি যদিও অ্যালিডদের একত্রিত করার চেষ্টা করার কারণে হারুনের সাথে আত্মপ্রকাশ করেছিলেন এবং ৮০৩ সালে তাঁর পরিবারের আকস্মিক ক্ষমতাচ্যূত হয়েছিল। তিনি তারপরে কারারুদ্ধ হন এবং মারা যান রয়েছে ৮০৮ সালে রাক্কা নামক স্থানে। Zetterstéen (1987), p. 37 Alai Ibn Anjab Ibn Al-Saaai; Shawkat M. Toorawa (১৫ মে ২০১৫)। Consorts of the Caliphs: Women and the Court of Baghdad। NYU Press। পৃষ্ঠা 163–। আইএসবিএন 978-1-4798-5098-3।  Sourdel (1965), p. 732 Sourdel, Dominique (১৯৬৫)। "al-Faḍl b. Yaḥyā al-Barmakī"। Lewis, B.; Pellat, Ch. & Schacht, J.। The Encyclopaedia of Islam, New Edition, Volume II: C–G। Leiden: E. J. Brill। পৃষ্ঠা 732। উদ্ধৃতি টেমপ্লেট ইংরেজি প্যারামিটার ব্যবহার করেছে (link) E.J. Brill's First Encyclopaedia of Islam, Volume III: E–I′timād al-Dawla।
বায়েজিদ লিংক রোড

বায়েজিদ লিংক রোড চট্টগ্রামের প্রথম বাইপাস রোড। এটির মাধ্যমে ঢাকা থেকে আসা যানবাহন শহরে প্রবেশ না করেই রাঙ্গামাটি-রাউজান-কাপ্তাই-রাঙ্গুনিয়ায় যেতে পারবে। সড়কটির পশ্চিম প্রান্ত শুরু হয়েছে ফৌজদারহাট থেকে, আর পূর্ব প্রান্ত শেরশাহ এলাকায় শেষ হয়েছে। সড়কটির দৈর্ঘ্য ৬ কিলোমিটার। ফৌজদারহাট থেকে বায়েজিদ পর্যন্ত বিস্তৃত এই সড়কের নির্মাণ প্রকল্প হাতে নেয়া হয় ১৯৯৭ সালে। ১৯৯৯ সালে একনেকে প্রকল্পটি পাশ হয়। তখন এর নির্মাণ ব্যয় ছিল ৩৩ কোটি ৮১ লক্ষ টাকা। ২০০৪ সালে ৫৫ একর জমি অধিগ্রহণ করা হয়। সড়কটির কাজ শুরু হয় ফৌজদারহাট থেকে। প্রথমদিকেই রেলওয়ে ওভারব্রিজ নির্মাণ করা হয়। কিছু কাজও আগায়। ঠিক একই সময়ে এশিয়ান উইম্যান ইউনিভার্সিটিকেও একই জায়গায় নিজেদের ক্যাম্পাসের জন্য জমি বরাদ্দ দেয়া হয়। বিশ্ববিদ্যালয় কর্তৃপক্ষ আপত্তি তোলে। ফলে রাস্তা নির্মাণের কাজ বন্ধ হয়ে যায়। পুরো প্রকল্পটি পরিত্যক্ত অবস্থায় পড়ে থাকে। এভাবে চলার পর পুনরায় সরকারের কাছে এই রাস্তাটির গুরুত্ব তুলে ধরা হয়। প্রকল্পটি পুনরায় চালুর সিদ্ধান্ত হয়। বিশ্ববিদ্যালয়ের সাথে বিরোধের সমাধান করা না যাওয়ায় সিদ্ধান্ত নেয়া হয় তাদের ক্যাম্পাসের জায়গায় পড়ে যাওয়া রাস্তাটি তাদের কাছে ছেড়ে দেয়া হবে। নতুন করে হাতে নেয়া প্রকল্পের নির্মাণ ব্যয় ধরা হয় ২১০ কোটি টাকা। ২০১৫ সালে স্পেকট্রা ইঞ্জিনিয়ার্স লিমিটেডকে সড়কটি নির্মাণের আদেশ দেয়া হয়। পরবর্তীতে খরচ কমিয়ে তা ১৭২ কোটি টাকায় করা হয়। কিন্তু নানা জটিলতায় খরচ ৩২০ কোটি টাকায় গিয়ে থামে। ২০২০ সালে এসে প্রকল্পের কাজ প্রায় শেষ হয়ে আসে। গাড়ি চলাচলের জন্য তা খুলে দেয়া হয়। চট্টগ্রাম উন্নয়ন কর্তৃপক্ষের (সিডিএ) অধীনে সড়কটি নির্মিত হয়। কিন্তু পরিবেশ অধিদপ্তর তাদের বিরুদ্ধে হিল কাটিং ম্যানেজমেন্ট প্ল্যান লঙ্ঘনের অভিযোগ তোলে। এবং ১০ কোটি টাকা জরিমানা দাবী করে। সিডিএ জরিমানা মওকুফের আপিল করে। কিন্তু সিডিএ-এর বিরুদ্ধে আবারো অতিরিক্ত পাহাড় কাটার অভিযোগ করা হয়। ২০১৭ সালেও তাদের ১০ লক্ষ টাকা জরিমানা করা হয়েছিল। ৬ কিলোমিটার সড়ক নির্মাণের জন্য ১৮ টি পাহাড় কাটা হয়। পরিবেশ অধিদপ্তরের মহাপরিচালক রফিক আহমেদ প্রকল্পস্থান সফর করেন। তিনি অভিযোগ করেন সিডিএ কে ২৬ ডিগ্রি কোণ করে পাহাড় কাটতে বললেও তারা ৯০ ডিগ্রি কোণে পাহাড় কেটেছে। ফলে যেকোন সময় ভূমিধসের আশঙ্কা রয়েছে। ২০২১ সালের জুন মাসের শুরুর দিকে এই রাস্তায় পর্যায়ক্রমে কয়েকটি পাহাড় ধসের ঘটনা ঘটে। কয়েকটি পাহাড় বেশি ঝুঁকিপূর্ণ হয়ে ওঠে। ফলস্বরুপ চট্টগ্রাম উন্নয়ন কর্তৃপক্ষ তিন মাস এই রাস্তাটিকে বন্ধ রাখার সিদ্ধান্ত নেয়। অর্থাৎ বর্ষা মৌসুমের পুরোটা সময় এই রাস্তাটি বন্ধ রাখা হবে। দুর্ঘটনার ঝুঁকি এড়াতে কিছুদিন আগে একপাশ বন্ধ রাখা হয়েছিল। আনুষ্ঠানিক ভাবে এখনও রাস্তাটিকে উদ্বোধন করা হয়নি। তবে প্রায় প্রতিদিন এই রাস্তা দিয়ে হাজার হাজার গাড়ি যাতায়াত করে। এছাড়া এই রাস্তাটি চট্টগ্রামের নতুন একটি পর্যটন কেন্দ্রও হয়ে ওঠে। এই সড়কটিতে একটি রেলওয়ে ওভারব্রিজসহ মোট ৬ টি ব্রিজ রয়েছে। কয়েকটি কালভার্টও রয়েছে। পাহাড় কেটে রাস্তাটি নির্মাণ করা হয়েছে। "ফৌজদারহাট-বায়েজিদ বাইপাস খুলছে ডিসেম্বরে"। দৈনিক আজাদী। ২০ সেপ্টেম্বর ২০২০। সংগ্রহের তারিখ ২৩ আগস্ট ২০২০। [স্থায়ীভাবে অকার্যকর সংযোগ] "অবশেষে চার লেন হচ্ছে, ব্যয় বাড়ছে ১৩৮ কোটি টাকা"। প্রথম আলো। ২০ অক্টোবর ২০১৬। সংগ্রহের তারিখ ২৩ আগস্ট ২০২০।  "চট্টগ্রাম উন্নয়ন কর্তৃপক্ষের 'নেশা' পাহাড় কাটা"। ডেইলি স্টার। ৩ মার্চ ২০২০। সংগ্রহের তারিখ ২৩ আগস্ট ২০২০।  "পাহাড় ধসের আশঙ্কায় বায়েজিদ 'লিংক রোড' ৩ মাস বন্ধ ঘোষণা"। মানবজমিন। সংগ্রহের তারিখ ২০২১-০৬-০৯।
জুবাইদা বিনতে জাফর

জুবাইদা বিনতে জাফর ইবনে মনসুর ( আরবী : زبيدة بنت جعفر ابن المنصور ) (মৃত্যু-২৬ জুমাদা২১৬ হিজরি/১০ জুলাই ৮৩১) আব্বাসীয় রাজকন্যাদের মধ্যে সবচেয়ে পরিচিত ছিলেন ।হারুন আর-রশিদের স্ত্রী এবং দ্বিতীয় মামাতো বোন ছিলেন। তিনি বিশেষত বাগদাদ থেকে মক্কা ও মদীনা যাওয়ার পথে মুসলিম হজযাত্রীদের জন্য জল সরবরাহকারী কূপ, জলাধার এবং কৃত্রিম পুলের জন্য বিশেষভাবে স্মরণীয় হয়ে আছেন। যাঁর সম্মানে দারব জুবাইদা নামকরণ করা হয়েছিল। তার এবং তার স্বামী হারুন আল-রশিদের অবদান দ্য থাউজেন্ড অ্যান্ড ওয়ান নাইটের ভিত্তির অংশ। জুবাইদার জন্ম তারিখ অজানা; জানা যায় যে হারুনের চেয়ে সে কমপক্ষে এক বছরের ছোট ছিল। তার বাবা, জাফর ছিলেন আব্বাসীয় খলিফা আল-মাহদীর এক সৎ ভাই। তার মা সালসাল ছিলেন আল-খায়জুরানের বড় বোন, আল -মাহদীর দ্বিতীয় এবং সবচেয়ে শক্তিশালী স্ত্রী এবং ভবিষ্যতের খলিফা মুসা আল-হাদী ও হারুন আল-রশিদের মা । জুবাইদা একটি ডাক নাম, যা তার দাদা খলিফা আল মনসুর দিয়েছিলেন। নামের অর্থ "ছোট মাখন বল"। জন্মের সময় জুবাইদার আসল নাম সুখাইনাহ বা আমাত আল-আজিজ "। পরে, জুবাইদা একটি কুনিয়া পেয়েছিলেন, উম্মু জাফর (যার অর্থ জাফরের মা)। যা খলিফা আবু জাফর আল-মনসুরের নাতনি এবং খলিফা আবু জাফর হারুন আল-রশিদের স্ত্রী হিসাবে তাঁর রাজ বংশকে প্রতিফলিত করে। তিনি আব্বাসীয় খলিফা আল-মনসুরের নাতনী ।তাঁর পুত্র জাফর এবং আল-রশিদের (৭৬৩/৭৬৬-৮০৯) মামাতো ভাই, পরে তিনি বিবাহ করেছিলেন (ধু আল-হিজাহ ১৬৫ হিজরি/জুলাই ৭৮২)। আব্বাসীয় খলিফা মুহাম্মদ আল-আমিন,জুবাইদার পুত্র ও যার দ্বৈত রাজ বংশ ছিল। তার সৎপুত্র ছিলেন 'আবদুল্লাহ আল-মা'মুন, তিনিও আল-আমিনের সাথে গৃহযুদ্ধের পরে খলিফা হয়েছিলেন। কথিত আছে যে জুবাইদাহ প্রাসাদটি ' মৌচাকের মতো শোনাত' কারণ তিনি একশত মহিলা দাসীকে নিযুক্ত করেছিলেন যারা কুরআন মুখস্থ করেছিল। মক্কায় তাঁর পঞ্চম তীর্থযাত্রায় তিনি দেখেছিলেন যে খরার কারণে মানুষ বিপর্যস্ত হয়ে পড়েছে এবং জমজম কূপকে চুঁইয়ে পড়া কূপে পরিণত করেছে। তিনি কূপটি আরও গভীর করার নির্দেশ দিয়েছিলেন এবং মক্কা এবং তার আশেপাশের প্রদেশের জল সরবরাহের উন্নতি করতে ২ মিলিয়ন দিনার ব্যয় করেছেন। "এর মধ্যে হুনায়েনের বসন্ত থেকে পূর্ব দিকে ৯৫ কিলোমিটার দূরে জলসেচ নির্মাণের পাশাপাশি হজ্বের অন্যতম আনুষ্ঠানিক স্থান আরাফাতের সমভূমিতে বিখ্যাত" জুবাইদার ঝর্ণা "অন্তর্ভুক্ত ছিল। ইবনে খলিকানের মতে, তার ইঞ্জিনিয়াররা যখন ব্যয় সম্পর্কে তাকে সতর্ক করেছিলেন।তিনি উত্তর দিয়েছিলেন যে- প্রযুক্তিগত অসুবিধাগুলির কথা কখনই মনে করবেন না, তিনি এই কাজটি সম্পাদন করতে দৃঢ়প্রতিজ্ঞ ছিলেন। ইবনে খলিকান জানিয়েছেন -"কোদালের একটি আঘাতের জন্য এককটি দিনার ব্যয় করা "। ইবন বতুতা জুবাইদার কথা উল্লেখ করে বলেছে যে "মক্কা থেকে বাগদাদে যাওয়া এই রাস্তার প্রতিটি জলাশয়, পুল বা কূপ তার অবদানের কারণে হয়েছিল । যদি এই রাস্তার জন্য তার উদ্বেগ না থাকত তবে তা হত না! যে কেউ দ্বারা ব্যবহারযোগ্য হতে হবে। " তিনি বিশেষত বীরকাত আল-মারজুম এবং আল-কারারাহে জলাধারগুলির উল্লেখ করেছেন। খলিফারা যারা তাঁর সাথে সম্পর্কিত ছিলেন তারা হলেন: Safadi। পৃষ্ঠা 176–8।  al-Baghdadi, Al-Khatib। Tarikh Baghdad। পৃষ্ঠা 433–4।  Bidaya। পৃষ্ঠা 271।  Abbot, Nabia। Two Queens of Baghdad। পৃষ্ঠা 30।  Abbot, Nabia। Two Queens of Baghdad। পৃষ্ঠা 150।  Ibn Khallikan। পৃষ্ঠা 533।  Verde, Tom. 2016. "Malik I: Khayzuran & Zubayda". Saudi Aramco World. January–February 2016. Vol. 67, no. 1, page 45. Battutah, Ibn (২০০২)। The Travels of Ibn Battutah। Picador। পৃষ্ঠা 52–54। আইএসবিএন 9780330418799।
ভার্নন স্কানেল

ভার্নন স্কানেল (২৩ জানুয়ারি ১৯২২ ইং - ১৬ নভেম্বর ২০০৭ ইং) ছিলেন একজন ব্রিটিশ কবি ও লেখক। তিনি এক সময় পেশাদার বক্সার ছিলেন এবং ক্রীড়া সম্পর্কিত উপন্যাস লিখেছিলেন। ভার্নন স্ক্যানেলের জন্ম নাম জন ভার্নন বাইন, জন্ম ১৯২২ সালে লিঙ্কনশায়ারের স্পিলসবিতে। পরিবার, সর্বদা দরিদ্র, বাকিংহামশায়ারে বসতি স্থাপনের আগে আয়ারল্যান্ড, বিস্টন এবং ইকুলসের বল্লাঘাডরিন সহ প্রায়শই ঘনঘন যাতায়েত করেছিলেন। বাইন তার যৌবনের বেশিরভাগ অংশ বাকিংহামশায়ারের আইলেসবারিতে বেড়ে ওঠার দিনগুলো কাটিয়েছেন। তাঁর বাবা প্রথম বিশ্বযুদ্ধে লড়াই করেছিলেন, এবং বাণিজ্যিক ফটোগ্রাফার হিসাবে জীবিকা নির্বাহ করতে এসেছিলেন। স্ক্যানেল একটি স্থানীয় কাউন্সিল পার্ক বয়েজ স্কুল, একটি প্রাথমিক কাউন্সিল স্কুল পড়েন তিনি একটি বীমা অফিসে কেরানী হিসাবে কাজ করার জন্য ১৪ বছর বয়সে স্কুল ছেড়ে চলে যান। তাঁর আসল আবেগ অবশ্য বক্সিং এবং সাহিত্যের সংমিশ্রণের জন্য ছিল। তিনি স্কুলে বক্সিং শিরোপা জিতেছিলেন এবং খুব ছোট বয়স থেকেই তিনি আগ্রহী পাঠক ছিলেন, যদিও তিনি প্রায় ১৫ বছর বয়সে কবিতাটির সাথে যথাযথভাবে জড়িত ছিলেন না, যখন তিনি একটি ওয়াল্টার দে লা মেরে কবিতাটি বেছে নিয়েছিলেন এবং "তাত্ক্ষণিকভাবে এবং স্থায়ীভাবে আঁকিয়েছিলেন"। তিনি ঘন ঘন থমাস হার্ডির কবিতা এবং এডগার ওয়ালেসের থ্রিলার উভয়ই পড়তেন। স্ক্যানেল তাঁর জীবনের শেষ বছরগুলি পশ্চিম ইয়র্কশায়ারের ওলেটিতে বসবাস করেছিলেন, যেখানে তিনি দীর্ঘ অসুস্থতার পরে ৮৫ বছর বয়সে নিজের বাড়িতে মারা যান। Staff, Guardian (২০০৭-১১-১৮)। "UK news in brief"। the Guardian (ইংরেজি ভাষায়)। সংগ্রহের তারিখ ২০২০-০৮-২৪।
৩নং ওয়ার্ড, ঢাকা দক্ষিণ সিটি কর্পোরেশন

৩নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ২৬ নং ওয়ার্ড ছিল। মেগাসিটি ঢাকার থানায় ওয়ার্ড নং ৩ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৯ আসনের অন্তর্গত। এ ওয়ার্ডের বর্তমান কাউন্সিলর হলেন । ওয়ার্ড ৩ ঢাকা শহরের মেরাদিয়া এলাকা নিয়ে গঠিত। "ঢাকা দক্ষিণে কাউন্সিলর নির্বাচিত হলেন যারা"। বাংলাদেশ প্রতিদিন। সংগ্রহের তারিখ ২০২০-০৮-২১।
রাসায়নিক প্রকৌশলের ইতিহাস

রাসায়নিক প্রকৌশল হলো প্রকৌশল বিদ্যার একটি শাখা যা ঊনবিংশ শতাব্দীর শেষের দিকে "শিল্প রসায়ন" অনুশীলনকারীদের মধ্যে তৈরি হয়েছিল। শিল্প বিপ্লবের আগে(১৮ শতক), শিল্প রাসায়নিক এবং অন্যান্য ভোক্তা পণ্য যেমন সাবান প্রধানত ব্যাচ প্রক্রিয়াজাতকরণের মাধ্যমে উৎপাদিত হয়েছিল। ব্যাচ পক্রিয়াজাতকরণ শ্রম-নিবিড় এবং ব্যক্তি নির্ধারিত দৈর্ঘ্যের জন্য কোনও পাত্রের মধ্যে পূর্ব নির্ধারিত পরিমাণের উপাদানগুলি মিশ্রণ, তাপ, শীতল বা চাপ দিয়ে মিশ্রিত করে। বিক্রয়যোগ্য পণ্য অর্জনের জন্য পণ্যটি তখন বিচ্ছিন্ন, পরিশোধিত এবং পরীক্ষা করা যেতে পারে। ব্যাচ প্রক্রিয়াগুলি আজও উচ্চতর মানের পণ্যগুলিতে, যেমন ফার্মাসিউটিক্যাল ইন্টারমিডিয়েটস, এবং বিশেষত সুগন্ধি এবং পেইন্টগুলির মতো সূচিত পণ্যের উৎপাদনে এখনও ব্যাচ পদ্ধতিগুলির ধীর এবং অদক্ষ শ্রম ও সরঞ্জাম ব্যবহারের পরেও লাভ করা যায় । উৎপাদন প্রক্রিয়া বিকাশের সময় রাসায়নিক প্রকৌশল প্রয়োগের কারণে, বৃহত্তর আয়তনের রাসায়নিকগুলি এখন উতপাদিত হচ্ছে অবিচ্ছিন্ন ভাবে। শিল্প বিপ্লব হয়েছিল তখন, যখন ব্যাচ প্রক্রিয়াকরণ থেকে আরো একটানা ধরাবাহিক প্রক্রিয়াকরণে এটি স্থানান্তর ঘটতে শুরু করে। আজ পণ্যসামগ্রী এবং পেট্রোকেমিক্যালগুলি প্রধানত ধারাবাহিক উৎপাদন প্রক্রিয়া ব্যবহার করে তৈরি করা হয় যেখানে ব্যাচ প্রক্রিয়াগুলি ব্যবহার করে বিশেষ রাসায়নিক , সূক্ষ্ম রাসায়নিক এবং ফার্মাসিউটিক্যালস তৈরি করা হয়। শিল্প বিপ্লব ফলে সোডা অ্যাশ এর মতো বৃহৎরাসায়নিকের পরিমাণ ও গুণগতমান উভয় ক্ষেত্রেই চাহিদা অভূতপূর্বভাবে বেড়ে যায়। এর অর্থ দুটি জিনিস ছিল: একটি, ক্রিয়াকলাপের আকার এবং কাজের দক্ষতা বৃদ্ধি করতে হয়েছিল এবং দুটি ক্রমাগত অপারেশনের মতো ব্যাচপ্রক্রিয়াকরণের গুরুতর বিকল্পগুলি পরীক্ষা করতে হয়েছিল। ১৮০০ এর দশকে শিল্প রসায়ন চর্চা করা হয়েছিল, এবং ১৮৪৮ সালে কেমিক্যাল টেকনোলজির গুরুত্বপূর্ণ বই ফ্রেডরিচ লুডভিগ কেনাপ , এডমন্ড রোনাল্ডস এবং টমাস রিচার্ডসনের দ্বারা প্রকাশিত হয়েছিল। যার সাথে ব্রিটিশ বিশ্ববিদ্যালয়গুলিতে এর অধ্যয়ন শুরু হয়। ১৮৮০এর দশকে ইঞ্জিনিয়ারিং উপাদানগুলি নিয়ন্ত্রণ করার জন্য প্রয়োজনীয় ছিল রাসায়নিক প্রক্রিয়াগুলি যার ফলে এটি একটি স্বতন্ত্র পেশাদার ক্রিয়াকলাপ হিসাবে ক্রমেই স্বীকৃত হচ্ছিল। ১৮৮৭ সালে ম্যানচেস্টার বিশ্ববিদ্যালয়ে প্রথম রাসায়নিক প্রকৌশল কোর্সটি জর্জ ই ডেভিস কর্তৃক শিল্প রাসায়নিক অনুশীলনের বিভিন্ন দিক প্রদর্শন করে, যা বারোটি বক্তৃতার আকারে দেওয়ার পরে কেমিক্যাল ইঞ্জিনিয়ারিং প্রথম যুক্তরাজ্যে পেশা হিসাবে প্রতিষ্ঠিত হয়েছিল। ফলস্বরূপ জর্জ ই ডেভিসকে বিশ্বের প্রথম রাসায়নিক প্রকৌশলী হিসাবে বিবেচনা করা হয়। আজ, রাসায়নিক প্রকৌশল একটি অত্যন্ত সম্মানিত পেশা। Kostick, Dennis (১৯৯৮)। "The origin of the U.S. natural and synthetic soda ash industries" (পিডিএফ)। Wyoming State Geological Survey Public Information Circular। 39। সংগ্রহের তারিখ ১৯ ফেব্রুয়ারি ২০১৮।  Ronalds, B.F. (২০১৯)। "Bringing Together Academic and Industrial Chemistry: Edmund Ronalds' Contribution"। Substantia। 3 (1): 139–152।  Delgass; ও অন্যান্য। "Seventy-Five Years of Chemical Engineering"। Purdue University। সংগ্রহের তারিখ ১৩ আগস্ট ২০১৩।
সিজ্জিন

সিজ্জিন ( আরবি: سِجِّين) ইসলামি বিশ্বাসে জাহান্নামের তলদেশের কারাগার, ভয়াবহ যন্ত্রণা বা সঙ্কুচিত স্থান। অন্য ভিন্ন ব্যাখ্যা অনুসারে, খারাপ কাজের রেকর্ডের জন্য একটি নিবন্ধন বই যা কুরআনের সূরা আল-মুত্বাফ্‌ফিফীনে ([কুরআন ৮৩:৭]) বর্ণিত হয়েছে । সিজ্জিনের বিপরীত শব্দ ইল্লিয়িন । বিশেষণ হিসাবে শব্দের অর্থ "তীব্র" এবং মূলটি س ج ن থেকে উৎপন্ন যা গ্যালিং বা কারাবাসের সাথে সম্পর্কিত । কারাগারের জন্য আরবি শব্দ সিজ্বিন (আরবি: سِجْن )। কারাগারে ইউসুফের বিবরণ পেশ করতে সূরা ইউসুফে বেশ কয়েকবার শব্দটি ব্যবহার করা হয়েছে। কিছু শিয়া ঐতিহ্য অনুসারে,আহলে বাইতের শত্রুদের সিজ্জিন থেকে তৈরি করা হয়েছে। তুর্কি ভৌতিক চলচ্চিত্র সিরিজ সিজ্জিন এই ইসলামিক শব্দটির অনুকরণে নামকরণ করা হয়েছে। আন্ডারওয়ার্ল্ড তার্তারুস নরক Abdul-Rahman, Muhammad Saed (২০১৮)। Tafsir Ibn Kathir Part 30 of 30: An Nabaa 001 To An Nas 006 (ইংরেজি ভাষায়)। Muhammad Saed Abdul-Rahman। পৃষ্ঠা 75। সংগ্রহের তারিখ ৩ অক্টোবর ২০১৯।  Lange, Christian,। Locating Hell in Islamic traditions। BRILL। পৃষ্ঠা ১৭। আইএসবিএন 978-90-04-30121-4। ওসিএলসি 945783598। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Imani, Sayyid Kamal Faqih। An Enlightening Commentary Into the Light of the Holy Qur'an। Imam Ali Foundation। আইএসবিএন 9781519112446। সংগ্রহের তারিখ ৩ অক্টোবর ২০১৯।  "The Quranic Arabic Corpus - Quran Dictionary"। corpus.quran.com। সংগ্রহের তারিখ ৩ অক্টোবর ২০১৯।  Mohammad Ali Amir-Moezzi The Divine Guide in Early Shi'ism: The Sources of Esotericism in Islam SUNY Press 2016 আইএসবিএন ৯৭৮-০-৭৯১-৪৯৪৭৯-০ page 166
এমটিভি মুভি ও টিভি পুরস্কার

এমটিভি মুভি ও টিভি পুরস্কার (ইংরেজি: MTV Movie & TV Awards) হচ্ছে একটি বার্ষিক চলচ্চিত্র ও টেলিভিশন পুরস্কার, যা প্রদান করে টেলিভিশন চ্যানেল এমটিভি বা মিউজিক চ্যানেল। এটি পূর্বে এমটিভি মুভি পুরস্কার নামে পরিচিত ছিল। টেন্‌থ প্ল্যানেট প্রোডাকশন্সের একটি বিশেষ প্যানেল মনোনীতদের নির্বাচন করে। এমটিভি মুভি পুরস্কারের প্রতিষ্ঠাতা জোয়েল গ্যালেন এই প্রোডাকশন হাউজের প্রধান। পুরস্কার বিজয়ীরা নির্বাচিত হন সাধারণ মানুষের ভোটে। এমটিভি নিজস্ব ওয়েবসাইটের মাধ্যমে এই ভোটিং কার্যক্রম চলে। বছরের সেরা চলচ্চিত্র চলচ্চিত্রে সেরা অভিনয় (পূর্বে পুরুষ ও নারী বিভাগে দেওয়া হত) সেরা খলনায়ক সেরা কৌতুক অভিনয় শ্রেষ্ঠ চুম্বন সেরা পর্দা জুটি সেরা সঙ্গীত সেরা যুদ্ধদৃশ্য সেরা প্রামাণ্যচিত্র বছরের সেরা শো শোয়ে সেরা অভিনয় সেরা রিয়েলিটি প্রতিযোগিতা সেরা উপস্থাপক সেরা মার্কিন গল্প সেরা ব্রেকথ্রু অভিনয় (মাঝে মাঝে পুরুষ ও নারী বিভাগে ভাগ করা হয়) সেরা আকর্ষণীয় পুরুষ (১৯৯২-৯৬) সেরা আকর্ষণীয় নারী (১৯৯২-৯৬) সেরা নবীন চলচ্চিত্র নির্মাতা (১৯৯২-২০০২) সেরা মারপিঠের দৃশ্য (১৯৯২-২০০৫) সেরা নৃত্য দৃশ্য (১৯৯৫, ১৯৯৮, ২০০১, ২০০৪) সেরা ডব্লিউটিএফ মুহূর্ত (২০০৯-১০) এমটিভি খুবই হাস্যকর বা বিস্ময়কর মুহূর্ত, ইংরেজি: What The Fuck, যা খুবই আশ্চর্য কিছু বোঝাতে ব্যবহৃত হয়। "MTV Movie Awards Expands To Include TV Series, Returns To Live Format, Gets Date"। Deadline.com। মার্চ ১৩, ২০১৭। সংগ্রহের তারিখ ৯ মে ২০১৭।  আরবান ডিকশনারি দাপ্তরিক ওয়েবসাইট